สวัสดีค่ะ อยากถามว่าโดนแมวอายุ1เดือนคึ่งข่วนได้3แล้ววันที่4เราไปฉีดวัคซีคจะทันมั้ยค่ะแมวที่ข่วนเปงแมวน้อยเก้บมาเสี้ยงค่ะ
สวัสดีค่ะ @ @การดูแลรักษาผู้ที่ถูกสัตว์ประเภทสุนัขหรือแมวทำร้าย จะประกอบด้วย · ปฐมพยาบาลบาดแผลโดยทันที :ล้างแผลด้วยน้ำฟอกสบู่หลายๆครั้ง ล้างสบู่ออกให้หมด ถ้าแผลลึกให้ล้างจนถึงก้นแผลอย่างน้อย 15 นาที ระวังอย่าให้แผลช้ำ หลังจากนั้นให้เช็ดแผล ควรใช้ยาโพวีโดนไอโอดีนหรือ ฮิบิเทนในน้ำ ถ้าไม่มีให้ใช้แอลกอฮอล์ 70% หรือทิงเจอร์ไอโอดีน · การป้องกันโรคบาดทะยัก :โดยแพทย์จะ พิจารณาให้ตามประวัติการรับวัคซีนบาดทะยัก · การรักษาตามอาการ : ยาแก้ปวดต่างๆตามความจำเป็น · การรับวัคซีนและอิมมูโนโกลบูลินป้องกันโรคพิษสุนัขบ้า @การประเมินความเสี่ยงของติดเชื้อพิษสุนัขบ้าเบื้องต้น จะประกอบด้วย 2 ส่วนหลักคือ 1. ประวัติการสัมผัส โดยหากผิวหนังผู้สัมผัสมีแผลหรือรอยถลอก แนะนำให้ฉีดวัคซีนพิษสุนัขบ้า ซึ่งแพทย์จะพิจารณาว่า จะเป็นการฉีดกระตุ้นหรือฉีดให้ครบทั้งคอร์ส 2. ประวัติสัตว์ที่สัมผัส โดยสัตว์ที่สัมผัสเป็นสุนัขและแมวที่ได้รับการฉีดโรคพิษสุนัขบ้าประจำโดยครั้งสุดท้ายโดยสัตว์นั้นได้รับวัคซีนไม่เกิน 1 ปี ประกอบกับเหตุในการถูกกัดหรือข่วนมีเหตุโน้มน้าวชัดเจน เช่น การทำร้าย การแกล้งสัตว์ เข้าใกล้สัตว์ที่หวงอาหาร หรือลูกอ่อน ยังไม่จำเป็นต้องได้รับวัคซีนป้องกันพิษสุนัขบ้าแต่ควรกักขังสัตว์เพื่อดูอาการอย่างน้อย 10 วัน หากมีอาการผิดปกติให้รีบฉีดวัคซีน อีกกรณีคือ สุนัขหรือแมวที่ได้รับการเลี้ยงดูอย่างดี อยู่ในระบบปิดไม่ได้สัมผัสสัตว์อื่น กรณีนี้ไม่จำเป็นต้องฉีดวัคซีนพิษป้องกันโรคพิษสุนัขบ้าค่ะ @ในกรณีของ ยังสามารถไปพบแพทย์เพื่อตรวจประเมินบาดแผลและพิจารณาการรับวัคซีนป้องกันโรคพิษสุนัขบ้าได้อยู่นะคะ